नेपाल स्टक एक्सचेन्जका उपप्रबन्धक निरन्जन फुयाँलले यसै हप्ताबाट १० वटा समूह रहने गरी कारोबार गरिने जानकारी दिनुभयो। नेपाल समाचारपत्रसँग कुरा गर्नु हुँदै फुयाँलले भन्नुभयो–‘आइतबारबाटै हामीले लघुवित्त र विकास बैंकहरूको फरक–फरक इन्डेक्स देखिने गरी काम गर्ने तयारी गरिरहेका छौं। यसले गर्दा लगानीकर्तालाई पनि परिसूचक थाहा पाउन सजिलो हुने अपेक्षा राखेका छौं।’ लघुवित्तको शेयर मुल्य र कारोबार ३⁄४ वर्षदेखि निरन्तर बढिरहेको छ। तर, विकास बैंक भने सो अनुपातमा बढेको छैन। इन्डेक्स क्याल्कुलेसन गर्दा औसतमा देखिने भएकाले दुई वटा समूहमा विभाजन गर्न लागिएको फुयाँलको भनाइ छ।
